cyanic-selkie/wikianc huggingface dataset:
Euler (programmēšanas valoda)
Euler ir programmēšanas valoda, kuru radīja Niklauss Virts un Helmuts Vēbers, veidojot to kā ALGOL 60 paplašinājumu un vispārinājumu. Izstrādātāju mērķis bija radīt valodu, kura būtu:
Frīdekmīstekas apriņķis
Frīdekmīstekas apriņķis ir Čehijas Morāvijas-Silēzijas apgabala administratīvā iedalījuma vienība. Robežojas ar Morāvijas-Silēzijas apgabala Novi Jičīnas, Ostravas-pilsētas un Karvinas apriņķiem, Zlīnas apgabala Vsetīnas apriņķi, kā arī Poliju un Slovākiju.
Apriņķi apdzīvo arī poļu minoritāte. Starp pasaules kariem apriņķa austrumu daļa bija Čehoslovākijas un Polijas strīdus teritorija. Frīdekmīstekas apriņķa Smilovices ciemā dzimis poļu politiķis Ježijs Buzeks (Jerzy Buzek, 1940), bet Hukvaldu ciemā - komponists Leošs Janāčeks (Leoš Janáček, 1854-1928).
Edvards Robinsons
Edvards Goldenbergs Robinsons (en; dzimis Emanuels Goldenbergs (he);, miris ) bija Rumānijas ebreju ģimenē dzimis amerikāņu aktieris.
Viņš bija populārs Holivudas "zelta laikmeta" aktieris, pazīstams ar gangstera lomām, piemēram, filmās Little Caesar un Key Largo. Tāpat tēlojis tādās filmās kā "Dubultā apdrošināšana", The Ten Commandments un "Zaļais soilents" (Soylent Green). Saņēmis Kinoakadēmijas goda balvu.
1999. gadā Amerikas Kinoinstitūts ierindoja Robinsonu 24. vietā izcilāko vīriešu kārtas zvaigžņu sarakstā.
Daodedzjin
"Daodedzjin" jeb "Daodedzin" (zh (Dào dé jīng) — 'Dao un de kanons') ir senās Ķīnas Dao De rokraksts. Par tā autoru uzskata Laodzi. Pašreizējais teksta variants ir no mūsu ēras 3. gadsimta. Tiek uzskatīts, ka teksta oriģināls ticis uzrakstīts apmēram 600. g. p.m.ē.
"Daodedzjin" ir viens no būtiskākajiem darbiem ķīniešu filozofijā un reliģijā, īpaši daoismā un dzenbudismā. Vēlāk līdz ar daoisma un budisma daļēju saplūšanu izveidojās Ķīnas budisms.
Šis darbs bija uzrakstīts senajā ķīniešu valodā. Attiecīgā laika lasītpratēji pārzināja klasiskus literārus darbus, no kuriem daudzi gājuši bojā. Klasiskajā ķīniešu valodā nav pieturzīmju, tāpēc šodienas tulkotājiem nav vienkārši noteikt, kur teikums sākas un kur beidzas.
"Daodedzjin" ir visvairāk tulkotais darbs pēc Bībeles. Manuskripta tulkojumi ir atšķirīgi līdz pat to pretstatam un vietām jēdzieni tajā konfliktē ar darba citā vietā apliecināto. Līdz ar to teksts ir lasāms vairāk intuitīvi. Ieinteresētam un uzmanīgam lasītājam tas atver visdziļāko dzīves atziņu izpratni. Šis darbs ir iedvesmojis daudzas izcilas personības.
Darbs sastāv no 81 paragrāfa. Pirmajā 37 paragrāfu daļā aprakstītas pasaules vispārīgās sakarības. Lieliski parādīta lietu un parādību iekšējā mijiedarbe un savstarpējās attiecības. Otrās daļas 44 paragrāfos minētas atziņas par cilvēku, tā dabu un cilvēku kopuma — sabiedrības — likumsakarībām. Ir daudz norāžu cilvēkam, kurš apveltīts ar varu.
Roberts Lovets
Roberts Aberkrombijs Lovets (angļu: Robert Abercrombie Lovett, 1895—1986) bija amerikāņu bijušais kareivis, gaisa spēku ģenerālis un politiķis, kas darbojās kā Amerikas Savienoto Valstu ceturtais aizsardzības sekretārs no 1951. līdz 1953. gadam un viens no galvenajiem Korejas kara arhitektiem un komandieriem.
Viņš bija ārpolitikas vecāko grupas kas pazīstama ar nosaukumu "Viedie vīri" galvenais loceklis un galvenais Aukstā kara arhitekts. Aukstā kara laikā piedalījas Berlīnes blokādes vadīšanā.
Fabiņu
Fabiu Enrike Tavarešs (pt, dzimis ), zināms arī kā Fabiņu (Fabinho), ir Brazīlijas futbolists, spēlē pussarga pozīcijā. Pašlaik (2023) Fabiņu pārstāv Saūda Arābijas profesionālā līgas komandu Al-Ittihad Club un Brazīlijas futbola izlasi.
Fēlikss Šteiners
Fēlikss Martīns Jūliuss Šteiners (, dzimis, miris ) bija vācu virsnieks reihsvēra un Ieroču SS sastāvā.
Fabiņu
Karjera
Savu karjeru Fabiņu sāka Brazīlijas A sērijas komandas Riodežaneiro "Fluminense", bet ātri pārcēlās uz Portugāles Premjerlīgas komandu Rio Ave FC, kur gan nevienu spēli neaizvadīja, jo tika īrēts Real Madrid Castilla un Real Madrid, kā arī AS Monaco. 2015. gadā pievienojās Ligue 1 komandai AS Monaco. 2018. gadā pievienojās Liverpool FC.
2023. gada 31. jūlijā Fabinju oficiāli pievienojās Saūda Arābijas klubam Al-Ittihad, noslēdzot trīs gadu līgumu, kas ilgs līdz 2026. gadam. .Tiek ziņots, ka darījuma vērtība bija 40 miljoni mārciņu.
Fēlikss Šteiners
Sākoties Otrajam pasaules karam, komandēja pulku. Piedalījās cīņās Polijā un Francijā. No 1940. gada 1. decembra līdz 1943. gada 1. maijam - 5. SS tanku divīzijas "Wiking" komandieris. Divīzija piedalījās iebrukumā PSRS un karoja frontes dienvidu sektorā - Ukrainā un Krievijas dienvidos. No 1943. gada 10. maija līdz 1944. gada 9. novembrim komandēja 3. SS tanku korpusu (vācu). Korpuss piedalījās operācijās pret Tito partizāniem Dienvidslāvijā. Vēlāk tas tika pārcelts uz ziemeļiem, kur piedalījās kaujās pie Narvas un atkāpās uz Kurzemes ielenkumu. No 1944. gada 26. novembra līdz 1945. gada 5. martam bija 11. SS tanku armija komandieris, piedaloties operācijā "Saulgrieži" (Unternehmen Sonnenwende) Pomerānijā. Otrā pasaules kara pēdējās dienās, Berlīnes operācijas laikā, 1945. gada 21. aprīlī tika izveidota Armijas grupa "Šteiners", kuras uzdevums bija no ziemeļiem iebrukt Berlīnē. Tomēr, redzēdams, ka viņa rīcībā nav līdzekļu šai operācijai, Šteiners uzbrukt atteicās.
Fabiņu
Karjera
Brazīlijas futbola izlases sastāvā debitēja spēlē pret Meksiku.
Sasniegumi
Monaco
Liverpool
Cieceres pilskalns
Cieceres pilskalns atrodas Kurzemē, Saldus novada Cieceres pagasta austrumos Mazupes labajā krastā. Reģiona nozīmes kultūras piemineklis.
Pilskalnu aprakstījis Ernests Brastiņš. Tā augstums virs apkārtnes ir 3 līdz 4 metri, tam ir ovāls, 100 x 50 metrus liels plakums. Kultūrslānis neliels, iespējams, ka bijis apdzīvots tikai neilgu laiku. Par pilskalnu saglabājušās teikas. Datējums — vidējais/vēlais dzelzs laikmets.
Domela
Domela (nl) ir 120 kilometrus gara Māsas kreisā krasta pietekas Dīzes kreisā satekupe Beļģijā un Nīderlandē.
Iztece — Kempenas augstienē. Tek ziemeļu virzienā. Pie Hertogenbosas, satekot ar Ā no labās puses, izveido Dīzi, kas pēc nedaudz kilometriem ietek Māsā. Bez Hertogenbosas upes krastos atrodas Valkensvārda, Eindhovena, Sintūdenrode, Bokstela un Sintmihīlsgestela.
Pteraspidomorfi
Pteraspidomorfi jeb pārnāši (Pteraspidomorphi, Diplorhina) ir izmirušu bezžokļaiņu klase, no kuras, kā uzskata, ir cēlušies arī žokļaiņi. Dzīvoja silūra un devona periodā. Pēc dažu paleontologu domām dzīvoja jau ordovika beigās. Klasē ir divas apakšklases: telodonti un dažādvairodži.
Apraksts
Pārnāšiem ir raksturīgas divas nāšu kapsulas, kas galvā atradās šķirti no smadzenēm, kā arī divas nāsis. Acis atradās galvas sānos. Katrā ķermeņa sānā bija viena vai vairākas žaunu atveres. Ārējais kaula skelets veidoja bruņu un sedza galvu un vidukļa priekšējo daļu, vai arī tas sastāvēja no ādā izkaisītiem dzelkšņiem (ādas zobiem) un sīkām plātnītēm. Pieaugušo dzīvnieku izmēri varēja svārstīties no 3 cm. līdz 1,5 m un vairāk. Ķermeņa forma bija vārpstveidīga vai arī horizontāli saplacināta. Aste ir ar lielāku apakšējo daivu. Dažām formām, domājams, bija krūšu spuru aizmetņi.
Kurts Šviterss
Kurts Hermanis Eduards Kārlis Jūliuss Šviterss (de; dzimis, miris ) bija vācu dzejnieks un plaša profila mākslinieks, dadaisma pārstāvis.
Vislabāk Šviterss pazīstams ar t.s. "merciem" (Merz) - kolāžām vai skulptūrām, kas izveidotas no dažādiem nejauši izvēlētiem vai atrastiem priekšmetiem. Šajā ziņā Švitersa mākslinieciskā darbība tuva arī konstruktīvismam. Viens no Švitersa merciem - t.s. "Mercbūve" (Merzbau) - viņa mājā Hanoverē aizņēmis veselu istabu, taču ticis iznīcināts pilsētas bombardēšanas laikā Otrajā pasaules karā 1942. gadā. Tas restaurācija aplūkojama Šprengela muzejā Hanoverē.
Dear Eleanor
Dear Eleanor ir 2016. gada ASV drāma, kuras režisors ir Kevins Konelijs. Filmā galvenās lomas attēlo Džesika Alba, Izabella Fūrmana, Laiena Liberato, Džošs Lūkass, Lūks Vilsons, Džoels Vilsons un Patriks Švarcenegers. Filmas pirmizrāde notika.
1962. gads. Divas labākās draudzenes ceļo pāri visai ASV, lai satiktu abu bērnības elku Eleanoru Rūzveltu.
The Veil
The Veil ir 2016. gada ASV šausmu filma, kuras režisors ir Fils Džono. Filmā galvenās lomas attēlo Džesika Alba, Lilija Reiba, Aleksa Paladino, Rīds Skots un Tomass Džeins. Filmas pirmizrāde notika.
Divdesmit piecus gadus pēc tam, kad reliģiska kulta dalībnieki veica masveida pašnāvību, vienīgais izdzīvojušais atgriežas traģēdijas notikuma vietā kopā ar dokumentālo filmu veidošanas komandu.
Dziesma par spēli
"Dziesma par spēli", pazīstama arī ar nosaukumu "Dvēselīte", ir Mārtiņa Brauna dziesma ar Jāņa Petera vārdiem.
Dziesma uzrakstīta 1981. gadā Rīgas Kinostudijas filmai "Spēle", kurā to dziedāja Rīgas Operetes teātra solists Tālis Valdis, īstajā vārdā Tālivaldis Pēkšēns. 1982. gadā "Mikrofona" aptaujā "Dziesma par spēli" Brauna grupas "Sīpoli" priekšnesumā ieguva 9. vietu.
2018. gadā "Dziesma par spēli" ieguva 47. vietu Radio SWH organizētajā LVtop100 aptaujā.
Latvija 2014. gada ziemas olimpiskajās spēlēs
Latviju 2014. gada ziemas olimpiskajās spēlēs Sočos, Krievijā, bija pārstāvēta ar 58 sportistiem (51 vīrietis un 7 sievietes) 9 ziemas olimpiskajos sporta veidos, ieskaitot Latvijas hokeja izlasi. Latvijas sportistu skaits delegācijā bija tieši tikpat liels, cik iepriekšējās ziemas olimpiskajās spēlēs Vankūverā, un Latvijai bija 20. lielākā delegācija šajās olimpiskajās spēlēs.
Delegācijas vidējais vecums bija 26,8 gadi (Vankūveras olimpiskajās spēlēs tas bija 27 gadi, bet visjaunākā delegācija bija Albērvilas olimpiskajās spēlēs — 25 gadi). Vecākais sportists bija hokejists Sandis Ozoliņš (41 gads), savukārt jaunākā bija kalnu slēpotāja Agnese Āboltiņa, kurai olimpisko spēļu atklāšanas dienā palika 18 gadi. Piektajās olimpiskajās spēlēs pēc kārtas startēja kamaniņu sportists Mārtiņš Rubenis, 23 sportisti olimpiskajās spēlēs debitēja.
Sākotnēji Latvija šajās olimpiskajās spēlēs izcīnīja 4 medaļas (2 sudraba un 2 bronzas), ierindojoties 23. vietā medaļu kopvērtējumā. Sudraba medaļas izcīnīja skeletonists Martins Dukurs un bobsleja četrinieks ar pilotu Oskaru Melbārdi. Bronzas medaļu izcīnīja kamaniņu sportisti Andris Šics un Juris Šics, kuriem šī bija otrā olimpisko spēļu medaļa pēc 2010. gada ziemas olimpiskajās spēlēs izcīnītās sudraba medaļas. Tāpat bronzas medaļu kamaniņu braukšanā izcīnīja Latvijas komanda stafetē (šī bija pirmā reize olimpisko spēļu vēsturē, kad notika sacensības šajā disciplīnā), Latvijas komandā startēja: Elīza Tīruma, Mārtiņš Rubenis (otrā olimpisko spēļu bronzas medaļa karjerā pēc individuāli izcīnītās medaļas 2006. gadā Turīnā) un Andris Šics un Juris Šics.
Saistībā ar apsūdzību dopinga provju viltošanā 2017. gada novembrī Starptautiskā Olimpiskā komiteja pieņēma lēmumu atņemt 2014. gada Soču olimpiskajās spēlēs izcīnītās medaļas vairākiem Krievijas sportistiem, līdz ar to medaļu sadalījums mainījās. Pēc medaļu atņemšanas dopingā sodītajiem sportistiem Oskara Melbārža pilotētā bobsleja ekipāža saņēma zelta medaļu. Savukārt bronzas medaļu ieguva bobsleja divnieks Oskars Melbārdis un Daumants Dreiškens. Bobslejistiem olimpiskās medaļas tika pasniegtas 2020. gada 15. februārī, Siguldā. Līdz ar to Latvija olimpisko medaļu kopvērtējumā pacēlās uz 19/20. vietu, to dalot ar Lielbritāniju. Skeletonā saistībā ar Aleksandra Tretjakova diskvalifikāciju Martins Dukurs ir atzīts par olimpisko čempionu, bet viņa brālis Tomass Dukurs līdz ar to saņems bronzas medaļu. Tā kā medaļas oficiāli vēl nav pasniegtas, tad šobrīd vēl netiek ieskaitītas Latvijas olimpisko medaļu klāstā.
Latvijas izlases hokejistam Vitālijam Pavlovam veiktajās dopinga analīzēs tika konstatēts metilheksānamīns. Par šo pārkāpumu sportists tika diskvalificēts uz pusotru gadu. Pozitīvas dopinga analīzes bija arī citam Latvijas hokejistam Ralfam Freibergam, kurš tika diskvalificēts no olimpiskajām spēlēm.
Olimpisko spēļu atklāšanas ceremonijā Latvijas karogu nesa hokejists Sandis Ozoliņš, savukārt noslēguma ceremonijā — bobsleja stūmējs Daumants Dreiškens.
25px Ātrslidošana
Sacensībām ātrslidošanā no Latvijas kvalificējās viens latviešu sportists: Haralds Silovs. Viņš sākotnēji kvalificējās 1000 m, 1500 m un 5000 m distancēs, bet 500 m distancē viņš atradās starp rezervistiem, tomēr vēlāk tika pie starta arī šajā distancē, tāpat viņš izlēma nestartēt 5000 m distancē. 500 m distance bija arī viņa pirmais starts Soču Olimpiskajās spēlēs, kurā divu slidojumu summā tika ieņemta 37. vieta. Nākamais starts latvietim bija 1000 m distancē, kur tika ieņemta 24. vieta. Savā pēdējā startā 1500 m distancē izcīnīja 14. vietu.
Rezultāti
1 — Par katru nesašauto mērķi tika piešķirta papildus minūte. 2 — Par katru nesašauto mērķi jānoslēpo sods 150 metru garumā.
25px Bobslejs
Sacensībām bobslejā no Latvijas kvalificējās deviņi sportisti, no kuriem viens ir rezervists. Gan vīriešu divnieku, gan četrinieku sacensībās startēja divas Latvijas ekipāžas. Divnieku sacensībās Oskars Melbārdis/Daumants Dreiškens izcīnīja bronzas medaļu (pirmajā braucienā tika uzstādīts starta rekords) un Oskars Ķibermanis/Vairis Leiboms — 14. vietu. Četrinieku sacensībās Oskars Melbārdis/Arvis Vilkaste/Daumants Dreiškens/Jānis Strenga izcīnīja zelta medaļu, savukārt Oskars Ķibermanis/Raivis Broks/Helvijs Lūsis/Vairis Leiboms ieņēma 12. vietu.
25px Distanču slēpošana
Sacensībām distanču slēpošanā no Latvijas kvalificējās trīs latviešu sportisti: divi vīrieši (Arvis Liepiņš un Jānis Paipals) un viena sieviete (Inga Dauškāne). Kā pirmais startēja Liepiņš, kas 30 km skiatlona distancē ierindojās 66. vietā. Sprintā startēja visi trīs Latvijas sportisti, tomēr neviens nepārvarēja sacensību pirmo kārtu, augstāko rezultātu sasniedza Dauškāne, kas ierindojās 59. vietā. Liepiņš 15 km klasikā izcīnīja 73. vietu un Paipals izstājās, savukārt Dauškāne 10 km klasikā ieņēma 65. vietu.
30px Hokejs
Dalība 2014. gada olimpiskajās spēlēs Latvijas hokeja izlasei bija veiksmīgākais olimpiskais turnīrs tās pastāvēšanas vēsturē. Lai gan apakšgrupu spēlēs komanda piedzīvoja trīs zaudējumus, kvalifikācijas spēlē izlase ar 3—1 pārspēja Šveices valstvienību, savukārt ceturtdaļfinālā saspringtā cīņā ar tikai 1—2 piekāpās vēlākajai turnīra uzvarētājai Kanādai, tādējādi izcīnot līdz šim augstāko 8. vietu. Par rezultatīvāko Latvijas izlases spēlētāju kļuva Lauris Dārziņš, kurš piecās spēlēs guva četrus vārtus un izdarīja vienu rezultatīvu piespēli, savukārt plašu uzmanību izpelnījās abi izlases vārtsargi Edgars Masaļskis un Kristers Gudļevskis, Masaļskis turnīru noslēdza ar vidēji 94,6 procentiem atvairītu metienu, savukārt Gudļevskis ceturtdaļfināla spēlē atvairīja 55 no 57 Kanādas izlases metieniem.
Rezultāti
Spēļu laiki norādīti pēc Latvijas laika
30px Kalnu slēpošana
Sacensībām kalnu slēpošanā no Latvijas kvalificējās pieci latviešu sportisti: trīs vīrieši un divas sievietes. Kā pirmais startēja Roberts Rode, kas izcīnīja 47. vietu nobrauciena disciplīnā. Agnese Āboltiņa supergigantā izcīnīja 31. vietu, paliekot pēdējā vietā starp finišējušajām sportistēm.
25px Kamaniņu braukšana
Sacensībām kamaniņu braukšanā no Latvijas kvalificējās deviņi latviešu sportisti: trīs vīriešu vieninieku sacensībās, divas sportistes sieviešu vieniniekos un četri sportisti vīriešu divniekos. Sacensībās startē arī pēdējo divu ziemas olimpisko spēļu Latvijas medaļnieki: Mārtiņš Rubenis (bronza vieniniekos 2006. gadā Turīnā) un brāļi Andris un Juris Šici (sudrabs divniekos 2010. gadā Vankūverā). Rubenim šīs ir piektās Olimpiskās spēles, kas ir viens no labākajiem rādītājiem Latvijas Olimpisko spēļu vēsturē.
Pirmie startēja vīrieši, augstāko vietu četru braucienu summā izcīnīja Rubenis (10. vieta), Inārs Kivlenieks ieņēma 16. vietu un Kristaps Mauriņš — 21. vietu. Nākamās startēja sievietes: Elīza Tīruma izcīnīja 12. vietu, savukārt Ulla Zirne — 18. vietu. notika sacensības vīriešu divniekiem. Brāļi Andris un Juris Šici otrās Olimpiskās spēles pēc kārtas izcīnīja medaļu (šoreiz bronzu), savukārt Oskars Gudramovičs un Pēteris Kalniņš izcīnīja 10. vietu. Nākamajā dienā notika komandu stafete (pirmoreiz Olimpisko spēļu vēsturē). Latvijas komandā startē Elīza Tīruma, Mārtiņš Rubenis un Andris Šics/Juris Šics. Arī šajā disciplīnā tika izcīnīta bronzas medaļa.
25px Skeletons
Sacensībām skeletonā kvalificējās trīs latviešu sportisti: divi vīrieši (Martins Dukurs, Tomass Dukurs) un viena sieviete (Lelde Priedulēna). M. Dukurs ir 2010. gada Vankūveras ziemas olimpisko spēļu sudraba medaļas laureāts, viņš arī britu laikraksta The Daily Telegraph vērtējumā tika iekļauts desmit potenciālo Olimpisko spēļu zvaigžņu sarakstā. Priedulēna četru braucienu summā izcīnīja dalītu 14.—15. vietu. Vīriešu sacensībās Martins Dukurs otrajās Olimpiskajās spēlēs pēc kārtas izcīnīja sudraba medaļu, tāpat Tomass Dukurs otro reizi pēc kārtas izcīnīja 4. vietu. Martins kļuva par veiksmīgāko Latvijas sportistu ziemas olimpiskajās spēlēs.
25px Šorttreks
Sacensībām šorttrekā no Latvijas kvalificējās viens latviešu sportists: Roberto Puķītis. Viņam šī ir Olimpisko spēļu debija. Sportists kvalificējās vienīgi 1500 m distancei, kurā kopvērtējumā izcīnīja 15. vietu. Distances pirmajā kārtā viņš savā slidojumā izcīnīja 5. vietu, taču tiesneši viņam piešķīra vietu nākamajā kārtā, jo notika sadursme starp latviešu un jāpāņu sportistu. Pusfinālā latvietis savā slidojumā ierindojās 5. vietā un finālam nekvalificējās.
Vīlandes ģimnāzija
Vīlandes ģimnāzija (de) bija privāta Vidzemes bruņniecības uzturēta ģimnāzija, kas ar pārtraukumu darbojās no 1875. gada līdz Pirmajam pasaules karam, kad to pārveidoja par igauņu reālģimnāziju. No 2012. gada Vīlandes pilsētas centra skola.
Virbale
Virbale (, vēsturiski līdz 1917. gadam - Veržbolova ) ir pilsēta Lietuvā starp Vilkavišķiem un Ķībartiem.
Vīlandes ģimnāzija
Vēsture
1844. gadā agrākais Bērzaines ģimnāzijas skolotājs Gustavs Makss Šmits pārcēlās uz Vīlandi, kur nodibināja savu privāto skolu. Pēc viņa nāves 1875. gadā Šmita skolu pārņēma Vidzemes bruņniecība un ierīkoja tajā vienu no Vidzemes guberņas ģimnāzijām. 1877. gadā atklāja pēc Rīgas arhitekta R. Heisermaņa projekta celto ģimnāzijas jauno ēku. Baltijas pārkrievošanas laikā 1892. gadā ģimnāziju slēdza, pēc 1905. gada revolūcijas reformām 1906. gadā atkal atjaunoja kā izglītības iestādi ar vācu mācību valodu (Deutsche Schule zu Fellin). Pirmā pasaules kara laikā to 1917. gadā pārveidoja par igauņu reālģimnāziju, 1924. gadā par Vīlandes apriņķa ģimnāziju, 1944. gadā par Vīlandes 2. vidusskolu, 1995. gadā atjaunoja Vīlandes valsts ģimnāziju, ko 2012. gadā pārdēvēja par Vīlandes pilsētas centra skolu (Viljandi Kesklinna Kool).
Audzēkņi un skolotāji
Alberts Bērs (1878—1882), Frīdrihs Gustavs Bīnemanis (1877—1879), Pīrss Bols, Astafs fon Tranzē-Rozeneks (1879—1884), Reinholds fon Bergmanis (virsskolotāja vietnieks, 1875—1876), Jēkabs Osis (virsskolotājs 1884—1888), Ernests Zerafims (skolotājs 1886-1892).
Virbale
Rakstos pirmoreiz minēta 1529. gadā. Pēc Polijas dalīšanām - Prūsijā, pēc Napoleona kariem - Krievijā. 1861. gadā, izbūvējot Pēterburgas - Varšavas dzelzceļa atzaru uz Kēnigsbergu, Virbale kļuva par Krievijas Impērijas robežstaciju pirms iebraukšanas Vācijā. Laikā gaitā pie Virbales stacijas izveidojās Ķībartu pilsēta, un arī stacija tika pārdēvēta par Ķībartiem. Veržbolova kā robežas simbols pieminēts krievu dzejnieku Vjačeslava Ivanova (1866-1949) un Vladimira Majakovska (1893-1930) rakstos.
Dzīvnieku izmantošana cilvēku dzīvē
Cilvēki dzīvniekus izmanto gan praktiski – pārtikā, apģērbu ražošanā, gan simboliski – mākslā, literatūrā, mitoloģijā un reliģijā. Šādi izmantotie dzīvnieki ir zivis, vēžveidīgie, kukaiņi, gliemeži, zīdītāji un putni.
Vladimirs Osnačs
Vladimirs Osnačs (dzimis Rīgā) ir Latvijas džudists. LOV sastāvā ir kopš 2007. gada.
2003. gada Eiropas čempionātā kadetiem viņš izcīnīja bronzas medaļu. 2007. gada Eiropas junioru čempionātā džudists ieņēma 3 vietu. Vairākkārt ir svinējis uzvaru Latvijas čempionātā, kā arī Latvijas II Olimpiādē 2008. gadā. Viņš pretendēja uz gada uzlēcošās zvaigznes balvu Latvijas Gada balvas sportā pasniegšanas ceremonijā. 2010. gada augustā viņš izcīnīja otro vietu Pasaules cīņas mākslu spēlēs. V. Osnačs bija kvalificējies, taču nestartēs tajās, jo nav atguvis sportisko formu pēc 2011. gadā piedzīvotās autoavārijas.
Visu karjeru ir trenējies pie Aleksandra Osnača.
Dzīvnieku izmantošana cilvēku dzīvē
Dzīvnieki ir arī modeļi bioloģiskajā izpētē, piemēram, ģenētikā.
Daudzas sugas tiek turētas kā mājdzīvnieki, no kuriem populārākie ir zīdītāji, īpaši suņi un kaķi. Bieži šiem dzīvniekiem tiek piedēvētas cilvēku iezīmes un emocijas.
Tādi dzīvnieki kā zirgi un brieži ir vieni no agrākajiem objektiem mākslas darbos, kas atrodami augšējā paleolīta alu gleznojumos, tos var apskatīt Francijā Lasko alu gleznojumos. Zināmākie mākslinieki, kas pazīstami ar dzīvnieku portretiem ir Albrehts Dīrers, George Stubbs un Edvīns Lendsers.
Dzīvniekus joprojām izmanto literatūrā, filmās, mitoloģijā un reliģijā.
Dzīvnieki cilvēku kultūrā
Kultūra sastāv no cilvēku sabiedrībā sastopamās sociālās uzvedības un normām, kas tiek izplatītas caur sociālo mācīšanos. Kultūrā visās cilvēku sabiedrībās ietilpst izteiksmīgas formas kā māksla, mūzika, dejas, rituāli, reliģijas un tehnoloģijas, piemēram, instrumentu izgatavošana, ēdiena pagatavošana, pajumte un apģērbs.
Materiālās kultūras jēdziens ietver fiziskās izpausmes kā tehnoloģijas, arhitektūra un māksla, bet nemateriālā kultūra ietver sociālas organizācijas, mitoloģiju, filozofiju, literatūru un zinātni.
Antropoloģija tradicionāli ir pētījusi dzīvnieku lomas cilvēku kultūrā divos pretrunīgos veidos: kā cilvēka fiziskos resursus un kā simbolus vai jēdzienus, izmantojot totēmismu un animismu. Pavisam nesen antropologi ir redzējuši dzīvniekus kā cilvēka sociālās mijiedarbības dalībniekus.
Šajā rakstā aprakstītas dzīvnieku lomas cilvēku kultūrā, tās definētas gan no praktiskā skatījuma, gan no simboliskā.
Kā ēdiens
Cilvēku populācija izmanto lielu daļu dzīvnieku sugas pārtikā, gan lopkopības lopus, gan savvaļas sugas, ko var iegūt jūrā vai nomedīt.
Mazāku daļu zivju sugu audzē komerciāliem mērķiem, piemēram, lašus un karpas.
Bezmugurkaulnieki, tostarp galvkāji, piemēram, kalmāri un astoņkāji; vēžveidīgie, piemēram, garneles, krabji un omāri; gliemeži, piemēram, austeres arī tiek nomedīti vai audzēti priekš pārtikas.
Zīdītāji, tieši mājlopi, veido lielāko daļu no iegūtās dzīvnieku gaļas, ko audzē visām pasaules vajadzībām. Tajā ir iekļauti (2011) aptuveni 1,4 miljardi liellopu, 1,2 miljardu aitu, 1 miljards cūkas un (1985) vairāk kā 700 miljoni trušu.
Drēbēm un tekstilizstrādājumiem
Tekstilizstrādājumi izgatavoti no dzīvnieku šķiedrām, piemēram, vilnas, kamieļu matiem, angoras, kašmira un mohēras. Vācēji izmantoja dzīvnieku cīpslas kā apsējus.
Lai izgatavotu apavus, rokassomas, jostas un daudzas citas preces, tiek plaši izmantotas liellopu, cūkas un citu dzīvnieku ādas.
Dzīvniekus medī un audzē arī kažokādas dēļ, lai varētu izgatavot tādas lietas kā mēteļus, cepures, sākot no vienkārši siltas un praktiskas līdz pat elegantākajam un dārgākajam.
No kukaiņu ķermeņiem tiek iegūtas krāsvielas karmīns no košenila kukaiņiem, šellaka,  ko izdala kukaiņi Coccus laca un sarkanā krāsa no kermes     ģints bruņutu mātītēm.
Aristotelis un Plīnijs vecākais pierakstīja, ka Klasiskajā laikmetā purpursarkanu krāsu ieguva no jūras gliemežiem Stramonita haemastoma (Muricidae), krāsa simbolizēja cēlumu un karaļa godu.
Darbam un transportam
Pirms tika izgatavotas mehanizētas automašīnas, tādi dzīvnieki kā liellopi, zirgi, jaki, kamieļi un ziloņi tika izmantoti darbā kā transportlīdzekļi. Šobrīd vairs tik daudz dzīvniekus neizmanto, bet joprojām ir valstis, kurās mehanizētie transportlīdzekļi nav pieejami un cilvēki izmanto dzīvniekus.
2004. gadā dzīvnieki nodrošināja 80% no darba jaudas, galvenokārt, trešo valstu mazajās saimniecībās un aptuveni 20% pasaules transportu lauku reģionos. Kalnu apgabalos, kur nav piemērota braukšana transportlīdzekļiem ar riteņiem, dzīvnieki joprojām turpina transportēt preces.
Zinātnē
Liela nozīme zinātnē kā eksperimenta modeļiem ir augļu mušiņai Drosophila melanogaster, zebras zivīm Danio rerio, vistām un mājas pelēm. Šos dzīvniekus izmanto bioloģiskajos pētījumos ģenētikā un jaunu zāļu izstrādē, kur jaunās zāles pārbauda uz dzīvniekiem, lai pārliecinātos par medikamentu drošību.
Katru gadu eksperimentiem izmanto miljoniem zīdītāju, īpaši peles un žurkas. Ir radītas ģenētiski modificētas peles ar inaktivētu gēnu, kas pārtraukta vai aizstāta ar ar mākslīgu DNS daļu, tādējādi var pētīt šos gēnus, kuru funkcija vēl joprojām nav zināma.
Medicīnā
Vakcīnas tiek veidotas izmantojot dzīvniekus, jau kopš 18.gs., kad Edvards Dženners radīja pirmo vakcīnu. Viņš bija ievērojis, ka slaucējas ar īstajām (melnajām) bakām neslimo. No pūslīšiem, kas atradās uz govs tesmeņa, viņš ņēma šķidrumu ar govju baku izraisītājiem un to ievadīja cilvēkiem. Tie, kuri šādu vakcīnu saņēma, ar īstajām bakām nesaslima. Bakas ir pirmā slimība, ko mediķi uzskata par uzveiktu.
19. gadsimtā Luis Pastērs izstrādāja novājinātu trakumsērgas vakcīnu. 20. gadsimtā izmantoja in vitro audzētas dzīvnieku šūnas, lai cīnītos ar cūciņām un poliomielītu.
Pieaugošais medikamentu daudzums ir balstīts uz toksīniem un citām dzīvnieku izcelsmes molekulām. Zāles vēža ārstēšanai Yondelis tika pagatavotas no tunikāta Ecteinascidia turbinata.
Vienu no toksīniem, ko rada nāvējošais gliemezis Conus geographus tiek izmantots zāles Prialt sastāvā, kas radītas sāpju mazināšanai.
Medībās
Lai atvieglotu medības, cilvēki izmanto dzīvniekus un no tiem veidotos izstrādājumus.
Cilvēki izmanto medību suņus, lai palīdzētu nomedīt tādus dzīvniekus kā briežus, vilkus un lapsas. Mednieki ne tikai izmanto medību suņus, bet arī apmācītus putnus kā ērgļus un piekūnus, lai nomedītu citus putnus vai zīdītājus. Apmācītus kormorānus izmanto, lai nozvejotu zivis.
Dendrobātu indes vardes, īpaši Phillobates ģints sugas, izdala toksīnus kā Pumiliotoksīns 251D un Allopumiliotoksīns 267A, kas ir pietiekami spēcīgi, lai tos izmantotu saindējot ieroču šautriņu galus.
Kā mājdzīvnieki
Cilvēki kā mājdzīvniekus ir izvēlējušies visdažādākos dzīvniekus. Tie var būt bezmugurkaulnieki – tarantulas un astoņkāji, kukaiņi, ieskaitot lūgšanas mantijas, rāpuļi – čūskas, hamelioni, putni – kanāriji, papagaiļi visiem šiem dzīvniekiem atrodot vietu savā mājvietā.
Antropomorfisms ir iedzimta tendence cilvēkiem piedēvēt cilvēka iezīmes, emocijas un nodomus dzīvniekiem, un tas ir svarīgs aspekts, lai cilvēki veidotu saikni ar dzīvniekiem kā mājdzīvniekiem.
Rietumu pasaulē zīdītāji – suņi, kaķi un truši ir populārākie mājdzīvnieki. Amerikā 2012. gadā kā mājdzīvnieki bija apmēram 78 miljoni suņu, 86 miljoni kaķu un 3,5 miljoni trušu. Tomēr cilvēkiem domas dalās par dzīvniekiem kā cilvēku mīluļiem un viņu eksistenci kā indivīdiem un viņu pašu tiesībām.
Sportā
Sporta medībās tiek medīti gan sauszemes, gan ūdens dzīvnieki. Ūdensdzīvnieki, kurus visvairāk medī sporta nolūkiem, ir zivis, tostarp daudzas sugas no lieliem jūras plēsējiem, tādiem kā haizivis un tuncis, līdz saldūdens zivīm, piemēram, forelēm un karpām.
Putni - irbes, fazāni un pīles, un zīdītāji - brieži un mežacūkas, ir vieni no visvairāk apdraudētajiem medījamiem dzīvniekiem, tos visvairāk medīt sporta un pārtikas dēļ.
Mākslā
Dzīvnieki, visbiežāk zīdītāji, bet arī zivis, kukaiņi u.c. ir bijuši mākslas objekti jau no seniem laikiem. Vēsturiski ir atrasti zīmējumi uz alu sienām Senajā Ēģiptē un aizvēsturiski uz Lasko alu sienām, Dordoņā Francijā un daudzviet citur.
Galvenās dzīvnieku gleznas gleznoja Albrehts Dīrers 1515. gadā Degunradži un George Stubbs 1762. gadā zirga portretu Whistlejacket.
Literatūrā un filmās
Dzīvniekiem, kas ir dažādi, bites, vaboles, peles, lapsas, krokodili un ziloņi, ir daudz dažādu lomu literatūrā un filmās, sākot no klasiskā – Ēzopa fabulām, Radjarda Kiplinga Džungļu grāmatas līdz pat Beatrises Poteres grāmatas - Stāsts par trusīti Pēterīti.
Filmu žanrs ir bieži balstīts uz lielizmēra kukaiņiem, tostarp 1954. gadā veidotā filma Them!, kur attēlotas radioaktivitātes un mutācijas rezultātā izveidojušās milzu skudras. Kā arī var minēt 1957. gada filmu Lūgšanas mantija, kas ir par milzīgu aizvēsturisku dievlūdzēju kukaini.
Arī putnus izmanto filmās, piemēram, 1963. gada Alfrēda hičkoka filma "Putni", kuras pamatā ir Dafnes di Morjē īsais stāsts ar tādu pašu nosaukumu, tajā attēloti agresīvi putnu bari, kuri uzbrūk cilvēkiem.
Mitoloģijā un reliģijā
Dzīvnieki, ieskaitot daudzus kukaiņus un zīdītājus iekļauti mitoloģijā un reliģijā. Starp kukaiņiem gan Japānā, gan Eiropā līdz pat senajai Grieķijai un Romai tauriņš tika uzskatīts par personības iemiesojumu dvēselē, gan laikā, kad tās bija dzīvas, gan arī pēc nāves.
Skarabeju vabole bija svēta Senajā Ēģiptē, kamēr dievlūdzējs tika uzskatīta par dievu Āfrikas dienvidu reģiona Khoisan tradīcijās, pateicoties dievlūdzējiem lūdzošajai ķermeņa pozīcijai.
Par zīdītājiem - liellopiem, briežiem, zirgiem, lauvām, sikspārņiem    un vilkiem ir mīti un rituāli. Arī rāpuļus, piemēram, krokodilus, pielūdza kā dievus kultūrās, tostarp Senajā Ēģiptē un hinduismā.
No divpadsmit Rietumu zodiaka zīmēm sešas ir auns, vērsis, vēzis, lauva, skorpions un Zivis, bet divi citi - strēlnieks (zirgs / cilvēks) un mežāzis (zivis / kazas) ir hibrīdie dzīvnieki, vārds zodiaks tiešām nozīmē dzīvnieku loku. Visas divpadsmit ķīniešu zodiaka zīmes ir dzīvnieki.
Latvijas Republikas tirdzniecības un rūpniecības ministru uzskaitījums
Šajā uzskaitījumā apkopoti Latvijas Republikas tirdzniecības un rūpniecības ministri, kas bija Latvijas Republikas Ministru kabineta locekļi. Šāds amats pastāvēja no 1918. līdz 1940. gadam, taču no 1921. līdz 1939. gadam amats bija vakants.
30px Latvijas Republika (1918 — 1940) 30px
{{legend| #D7D9EA | Latvijas Neatkarības partija |border=1px solid #AAAAAA}} {{legend| #FF0000 | Latvijas Darba partija |border=1px solid #AAAAAA}} {{legend| #DDDDDD | Bez partijas / Neatkarīgais |border=1px solid #AAAAAA}}
Solāris (2002. gada filma)
"Solāris" (en) ir 2002. gada zinātniskās fantastikas drāma, kas balstīta uz Staņislava Lema zinātniskās fantastikas romānu ar tādu pašu nosaukumu. Filmas režisors un scenārija autors ir Stīvens Soderbergs. Galvenās lomas atveido Džordžs Klūnijs un Nataša Makelhona. Filmas pirmizrāde notika.
Problēmu mākts psihologs Kriss Kelvins tiek nosūtīts uz izolētu pētniecības staciju, kas apriņķo dīvainu planētu, lai pētītu stacijas apkalpi.
Poltāra
Poltāra (sk) ir pilsēta Slovākijā, Banska Bistricas apgabala Poltāras apriņķa centrs pie Ipeļas upes.
Vēsture
Pirmoreiz rakstos minēta 1246. gadā. Tāpat kā lielākā daļa no Slovākijas teritorijas, Poltāra gadsimtiem atradusies Ungārijas sastāvā. Pēc Pirmā pasaules kara iekļāvās Čehoslovākijā. Pilsētas tiesības no 1969. gada. No 1993. gada — Slovākijas sastāvā.
Cilvēki
Pēc etniskās piederības vairums pilsētas iedzīvotāju ir slovāki (97,49 %). Pēc reliģiskās pārliecības — katoļi (50,14 %), nereliģiozi (22,89 %) un luterāņi (20,79 %).
Poltāra ir Slovākijas prezidenta Ivana Gašparoviča (Ivan Gašparovič, 1941) dzimtā pilsēta.
Joda
Joda (en), arī Meistars Joda ir viens no galvenajiem varoņiem Džordža Lūkasa radītajā Zvaigžņu karu franšīzē, iespējams, gudrākais un spēcīgākais sava laika džeds, pirmoreiz tika parādīts 1980. gada filmā "Zvaigžņu kari: Impērija dod atbildes triecienu". Sākotnējās filmās viņš apmācīja Lūku Debesgājēju cīnīties pret Galaktisko Impēriju. Joda apmācījis gandrīz vai katru džedu meistaru Galaktikā, viņa māceklis bija arī grāfs Dukū. Pirms savas nāves 900 gadu vecumā filmā "Zvaigžņu kari: Džedu atgriešanās" Joda Zvaigžņu karu franšīzē bija vecākā persona, līdz Maz Kanata personāža iesaistei franšīzes filmās.
Viņa ekrāna tēlu radījuši britu grima mākslinieki Niks Dadmens (Nick Dudman) un Stjuarts Friborns (Stuart Freeborn). Joda darbojas gandrīz visās "Zvaigžņu karu" sāgas filmās.
Tēla raksturojums
Džeds Meistars Joda ir viens no vecākajiem un pazīstamākajiem džediem Zvaigžņu karu visumā. Seriāla veidotājs Džordžs Lūkass bija vēlējies neatklāt pārāk daudz detaļu par šo personāžu. Viņš aizliedza aprakstīt tā izcelsmi visās grāmatās, animācijas filmās, spēlēs un citā daiļradē par "Zvaigžņu karu" visumu, taču nedaudz par šo džedu meistaru tomēr ir zināms.
Jodas rase un dzimtā planēta nav nosaukta nevienā oficiālā medijā, un "Zvaigžņu karu" Datubāzē par viņu vienkārši teikts, ka viņš ir nezināmas sugas pārstāvis.
Tāpat kā daudzi nosaukumi "Zvaigžņu karu" filmās, vārds "Joda" ir ņemts no senajām valodām - visticamāk no sanskrita, kur "yodha" nozīmē "karotājs". Savukārt no ivrita vārds "yodea" tulkojams kā "zināt".
Meistara Jodas runa ir bagāta ar dažādām inversijām, kas atrodamas gandrīz katrā teikumā. Viņš veido teikumus apgrieztā vārdu secībā. Interesanti, ka tieši šāda vārdu secība ir japāņu valodā. Tipisks piemērs: Your apprentice Skywalker will be. Jodas raksturīgo runas modeli ir analizējuši un apsprieduši sintakses speciālisti, kuri to uzskatīja par nedaudz pretrunīgu, bet norādīja, ka tam ir objekta-subjekta-predikāta secība, padarot to par anastrofu.
Stjuarts Friborns attēloja Jodas seju, apvienojot savas un Alberta Einšteina sejas vaibstus, jo Einšteina fotogrāfija iedvesmoja viņu radīt galīgo tēlu. Par Jodas balsi rūpējās Frenks Ozs. Oriģinālajā "Zvaigžņu karu" triloģijā Joda bija vienkārša lelle zaļā krāsā (arī vadīja šo lelli pamatā Frenks Ozs). Dažās ainās, kur bija nepieciešama pārvietošanās, izmantoja kostīmos tērptus ļoti maza auguma aktierus. Vēlāk viņa tēls tika veidots ar datoranimācijas palīdzību, kas ļāva parādīt to agrāk neiespējamos veidos, piemēram, cīņu ainās.
2015. gadā Jodas figūra parādījās Tiso kundzes Vaska figūru muzejā.
Loģiskā skola
Loģiskā skola (de) jeb jaunvācu skola (de) ir novirziens šaha kompozīcijā, kas noliedzot pareiza mata nepieciešamību, par savu galveno uzdevumu izvirza taktisko ideju loģisku izstrādājumu.
Vēsture
Divdesmitā gadsimta sākumā, vispirms jau Vācijā, radās jauns novirziens šaha kompozīcijā. Tā pirmie dokumenti tika publicēti 1903. gadā. Tie bija divi raksti, 3. martā vācu nedēļas šaha laikrakstā Deutsches Wohenschach pielikumā iespiestais A. Gēlerta "Par šaha uzdevumu būtību" (de) un J. Koca, K. Kokelkorna "Indiešu uzdevums" (de). Tie nostājās opozīcijā pret līdz tam valdošo vecvācu skolu un tās galveno teorētiķi J. Bergeru. Apbrīnojami, ka jaunā novirziena dibinātāji J. Kocs un K. Kokelkorns bija pārnācēji no vecvācu skolas, kas arī tajā bija pazīstami un panākumiem bagāti meistari. Jaunais virziens ieguva nosaukumu "Jaunvācu skola". Nākamais pēc J. Koca un K. Kokelkorna redzamākais jaunvācu skolas pārstāvis ir Valters fon Holchauzens. Savā 1928. gadā izdotajā grāmatā "Jaunvācu šaha uzdevumu loģika un mērķa tīrība" (de) viņš padziļināja un tālāk attīstīja J. Koca un K. Kokelkorna izstrādātos jaunvācu skolas pamatprincipus, ieviesa jaunus definējumus — manevra, gājiena relatīvās mērķa tīrības jēdzienu, precīzi izdalīja galveno un sagatavošanas plānus. Nākamie ievērojamākie loģiskās skolas pārstavji bija Erihs Brunners, Erihs Ceplers, Frīdrihs Paličs, Emils Palkoska, Hanss Rēms.
Loģiskās skolas principi
Loģiskās skolas uzdevumā jābūt iespējai skaidri izdalīt tajā galveno un vienu vai vairākus sagatavošanās plānus. Galvenais plāns ir sākuma pozīcijā iespējams reāls vai nosacīts balto manevrs, kas neved pie mērķa zināmu šķēršļu dēļ. Bieži vien galvenais plāns sastāv no viena — matojošā gājiena. Secīgu balto un melno gājienu virkni, kas dod iespēju noteikt galvenā plāna izpildes šķēršļus, sauc par mēģinājuma spēli jeb mēģinājumu (terminu ieviesa V. fon Holchauzens). Sagatavošanās plāns ir balto manevrs, kura nolūks ir novērst mēģinājuma spēlē atklātos, galveno plānu izpildīt traucējušos, šķēršļus. Ja šis manevrs ir saistīts tikai ar balto figūru stāvokļa maiņu, tad šo manevru sauc par tiešo manevru, atšķirībā no netiešā manevra, kura procesā savu stāvokli, balto draudu dēļ, spiestas mainīt melno figūras.
Otra loģiskās skolas pamatprasība: sagatavošanās plānam jābūt tikai vienam mērķim, likvidēt, mēģinājuma spēlē atrasto un galveno plānu izpildīt traucējošo, šķērsli. Šo principu sauc par mērķa tīrību (terminu ieviesa P. A. Orlimonts).
Uzdevumu piemēri
Uzdevuma № 1 risinājums.
Uzdevuma № 2 risinājums.
Uzdevuma № 3 risinājums.
Uzdevuma № 4 risinājums. '''
Zoldera
Zolderas trase (nl) ir sacīkšu trase, kura atrodas Beļģijas ziemeļaustrumos, Limburgas provincē.
Mūsdienās Zolderas trasē notiek autosacensības dažādās klasēs, bet no 1973. līdz 1984. gadam (ar pārtraukumiem) šeit notika Formula 1 Beļģijas GP izcīņa. 1982. gadā Zolderas trasē kvalifikācijas braucienā gāja bojā Žils Vilnēvs.
Abarūni
Abarūni ir ciems Dunavas pagastā, Jēkabpils novadā. Atrodas 190 km attālumā no Rīgas.
Veru valoda
Veru valoda jeb veriešu valoda (veru: võro kiil, et), arī veru dialekts, ir viens no dienvidigauņu valodas dialektiem. Kopā ir apmēram 100 000 veru valodas aktīvo un pasīvo lietotāju (2021). Oficiāla statusa Igaunijā veru valodai nav. Mūsdienās veru valoda ir izplatīta Veru un Pelvas apriņķī.
Alfabēts
Veru valodas pamatā ir latīņu alfabēts, ar dažiem specifiskiem burtiem, kas pārsvarā raksturīgi arī citās somugru valodās.
Starptautiskā tirgvedība
Starptautiskā tirgvedība ir tirgvedības joma, kas koncentrēta uz uzņēmuma ražoto produktu vai sniegto pakalpojumu atbalstu starptautiskajos eksporta tirgos. Globalizācija un jauno tehnoloģiju attīstība nozīmē, ka aizvien lielākam uzņēmumu lokam ir jāattīsta darbība eksporta tirgos, ne tikai lai izmantotu eksporta izaugsmes iespējas, bet arī lai izturētu konkurenci mājas tirgū, ko rada globālo uzņēmumu ienākšana tajos. Ikviens uzņēmums, kas darbojas tikai savā mājas tirgū, vai vienā valstī, vienmēr ir pakļauts riskam, ka to izkonkurēs kāds cits uzņēmums, vai arī tam, ka mājas tirgū tas sasniegs maksimālo tirgus daļu un vairs nespēs nodrošināt uzņēmuma izaugsmi. To var ietekmēt patērētāju gaumes maiņa, ienākumu līmeņa krišanās, vai nelielais iedzīvotāju skaits. Arī tehnoloģiju sniegtā iespēja strauji palielināt ražošanas apjomus un samazināt produkta cenu, parasti noved pie mājas tirgus pārsātināšanas un nepieciešamības meklēt noietu eksporta tirgos. Svarīga ir arī nepieciešamība atpelnīt produkta izstrādē un ražošanas uzsākšanā investētie līdzekļi, ko vieglāk izdarīt paplašinot tirgus apjomu, ieejot ārvalstu tirgos. Ieiešana starptautiskos tirgos sniedz uzņēmumam jaunas izaugsmes iespējas un samazina riskus tā pastāvēšanai.
Uzņēmuma darbībai eksporta tirgos parasti ir vairāki attīstības posmi:
Iemesli, kāpēc darbība eksporta tirgos var izgāzties:
Otrs jautājums ir, vai visos ārvalstu tirgos piedāvāt identisku produktu (standartizācija), vai arī piemēroties vietējā tirgus īpatnībām (adaptācija) un veidot tiem pievilcīgākus jaunus produktus. Piemēram, ASV autoražotāji citiem kontinentiem ražo pavisam citādākas automašīnas nekā mājas tirgum ASV.
Tāpat jāpieņem lēmums par tirgvedības un reklāmas kampaņu apjomu starptautiskajos tirgos. Pat ar lielu pelņu strādājošs uzņēmums no mazas valsts nespēs atļauties globālas tirgvedības kampaņas lielo valstu tirgos. Starptautiskās tirgvedības kampaņu plānošanā jāizlemj, vai kampaņas saukļi un reklāmas materiālus radīt centralizēti un tad bez izmaiņām izmantot visos eksporta tirgos, vai radīt katram reģionam un valstij unikālus materiālus, kas precīzāk uzrunās vietējo tirgu.
Ieejot jaunā eksporta tirgū jāņem vērā arī tas, kādā posmā ir attiecīgā produkta dzīves cikls. Produkts, kas mājas tirgū jau sen ir brieduma stadijā, eksporta tirgū var būt jāiepazīstina kā pilnīgs jaunums.
Čadas administratīvais iedalījums
Čadas administratīvo iedalījumu veido 22 reģioni (régions) un 1 galvaspilsētas reģions. Reģioni sīkāk iedalās 61 departamentā. Savukārt Ndžamena sīkāk iedalās 10 apakšdistriktos.
Vieglatlētika 1900. gada vasaras olimpiskajās spēlēs — 100 metri vīriešiem
100 metri vīriešiem bija viena no 23 disciplīnām, kas tika aizvadīta vieglatlētikas sacensību ietvaros 1900. gada vasaras olimpiskajās spēlēs Parīzē. Sacensības notika 1900. gada 14. jūlijā Kruakatelānā, Buloņas meža teritorijā. Tajās startēja 20 sportisti no deviņām valstīm. Vairāk kā puse no visiem sportistiem, 11 sportisti, bija no ASV.
Sacensības bija sadalītas trijās kārtās, kuras visas tika aizvadītas vienā dienā. Vispirms notika kvalifikācijas kārta ar sešiem priekšskrējieniem. No katra priekšskrējiena divi labākie sportisti kvalificējās pusfināliem. Pusfināla kārta sadalīta trijos skrējienos, kurā katrā startēja četri sportisti. No katra pusfināla labākais sportists automātiski kvalificējās fināla kārtai, bet visu pusfinālu 2. un 3. vietas ieguvēji veica vēl vienu skrējienu, no kura labākais sportists, kā ceturtais, kvalificējās fināla skrējienam. Līdz ar to finālā startēja 4 skrējēji, no tiem trīs bija ASV sportisti un viens Austrālijas sportists.
Pirmo reizi šajā disciplīnā bija pārstāvēta Austrālija, Bohēmija, Indija un Itālija.
Sacensību laikā tika pārspēts gan olimpiskais rekords, gan arī tā brīža pasaules rekords 100 metru skrējienā. Pēc šīm sacensībām jaunais pasaules un olimpiskais rekords šajā disciplīnā bija 10.8 sekundes. Šo rekordu uzstādīja ASV sportists Frenks Džerviss kvalifikācijas kārtas trešajā priekšskrējienā.
Rekordi
(*) — neoficiālais pasaules rekords
Francisks Ksaverijs
Dzimis augstmaņu ģimenē Navarras karalistē. No 1525. gada studēja Parīzē, Sv. Barbaras koledžā (Collège Sainte-Barbe). Bija sešu Ignācija no Lojolas studentu starpā, kuri 1534. gada 15. augustā Monmatrā nodibināja jezuītu ordeni. Vēlāk Portugāles karalis Žoao III iecēla Francisku par nunciju Portugāļu Indijā, un 1541. gada 7. aprīlī Francisks no Lisabonas devās uz Indiju.
Vieglatlētika 1900. gada vasaras olimpiskajās spēlēs — 100 metri vīriešiem
Pārstāvētās valstis un sportisti
100 metru sacensībās startēja 20 sportisti no 9 valstīm. Pirmoreizi šajās sacensībās startēja Austrālijas, Bohēmijas, Indijas un Itālijas sportisti.
Francisks Ksaverijs
1542. gada 6. maijā viņš sasniedza Goa, Portugāles Indijas galvaspilsētu, kur izvērsa aktīvu darbu baznīcas nostiprināšanā un baznīcas sekotāju rindu palielināšanā. Uzraudzīja apmēram 40 baznīcu būvniecību Indijas dienvidrietumu piekrastē. Vēlāk devās apustuliskajos braucienos. 1454. gadā sasniedza Portugāļu Malaku (tagad Malaizijā), tālāk dodamies uz Moluku salām (tagad Indonēzijā), kuras sasniedza 1546. gadā, vēlāk atgriezdamies Goa. 1549. gadā ieradās Japānā, nodibinādams šeit jezuītu misiju. 1552. gadā Francisks atgriezās Goa. Tajā pašā gadā Ksavjers atkal devās ceļā, šoreiz uz Ķīnu. Tā arī nesasniedzis kontinentālo Ķīnu 1552. gada 3. decembrī Francisks pēkšņi mira.
Par godu Svētajam Franciskam Ksaverijam katoliskajās zemēs populārs ir vīriešu vārds Havjers, Ksavers, Ksaverijs un tamlīdzīgi vārdi.
Patriks Bamfords
Patriks Bamfords (, dzimis ) ir angļu futbolists, spēlē uzbrucēja pozīcijā. Kopš 2018. gada Bamfords pārstāv Anglijas Premjerlīgas komandu Leeds United.
Vēderskropstaiņi
Vēderskropstaiņi (Gastrotricha) ir pirmmutnieku dzīvnieku tips, kas senākās klasifikācijās tiek uzskatīts par veltņtārpu tipa klasi. Tie ir sīki 0,06-3,0 milimetrus gari jūras un saldūdens dzīvnieki, pārsvarā bentosa formas, kas var dzīvot arī smilšainās piekrastēs gruntsūdens slānī starp smilšu graudiem līdz pat 15 metru dziļumam. Ir zināmas ap 350 jūras un 250 saldūdens sugas. Vēderskropstaiņi ir konstatēti arī Latvijā, taču sugu sastāvs nav noskaidrots.
Morfoloģija
Vēderskropstaiņiem ir tārpveidīgas, lentveidīgas vai pudeļveidīgas formas ķemenis. Parasti starp galvu un rumpi ir kakla sašaurinājums. Sašaurināts ir arī ķermeņa pakaļgals, kas nobeidzas ar dakšveida asti (pirkstiem) vai piestiprināšanās caurulītēm. Lielākajai vēderskropstaiņu daļai ķermeņa ventrālā daļa ir saplacināta. Galvas priekšējā mala ir noapaļota, kā arī var būt ar iedobumiem vai plātnītēm. Ķermeni klāj elastīga kutikula; to var segt zvīņas, dzelkšņi un citi veidojumi (valnīši, plātnītes u.t.t.). Uz ķermeņa virsmas ir galvas (kustīgās un nekustīgās) un vēdera skropstiņas. Vēdera skropstiņas sedz visu ķermeņa apakšpusi vai arī ir izvietotas divās gareniskās joslās vai kūlīšu rindās, kas reizēm var pārveidoties cirros. Vēderskropstaiņiem ir līmes dziedzeri, kas atveras īpašu caurulīšu galos. Chaetonotida kārtai šīs caurulītes ir izvietotas pirkstu galos, bet Macrodasyida kārtai bieži vien pa visu ķermeni; tiem ir arī muguras dziedzeri. Elpošanas un asinsrites sistēmu vēderskropstaiņiem nav.
Nervu sistēma
Nervu sistēma atrodas tieši zem sedzošā epitēlija. Tā sastāv no nervu šūnu grupām, kas izvietojas ap pierīkles nervu gredzenu un divām gareniskām nervu stiegrām gar ķermeņa sāniem vēdera pusē. No muskuļiem uz nerviem, līdzīgi kā nematodēm, stiepjas inervācijas izaugumi. Maņu orgānus sastāda taustes skropstiņas, skropstiņu kūlīši, nūjiņas un cirri. Jutīgās taustes skropstiņas, kas reizēm var saaugt kūlīšos, var būt nosētas pa visu ķermeni, bet parasti atrodas uz galvas, kakla daļas mugurpusē un virs dakšveida astes. Vēl ir sānu maņu orgāns iedobes (skropstainas bedrītes) veidā ar jūtīgiem matiņiem. Atsevišķām sugām tas var tikt pagarināts par taustekli (reizēm galvas taustekļi var saturēt līdz 20 jūtīgas šūnas). Dažām sugām uz galvas ir gaismu uztverošu veidojumu pāris (actiņas), kas sastav no 1—2 gaismas jūtīgām šūnām.